วรรณตั้งกองอสังหาฯ ซื้อซอยละลายทรัพย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — บลจ.วรรณ ส่งกองทุนอสังหาริมทรัพย์ตรีนิตี้ลงทุนเซอร์วิส อพาร์ตเมนต์ และศูนย์การค้าย่านซอยละลายทรัพย์ สีลม ชูเสี่ยงต่ำ ผลตอบแทน 7.5% ต่อปี
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า บริษัทเตรียมเสนอขายกองทุนรวมอสังหาริมทรัพย์ตรีนิตี้ (TNPF) มูลค่าโครงการ 710 ล้านบาท ระหว่างวันที่ 916 ก.พ.นี้ โดยกองทุนจะลงทุนกรรมสิทธิ์ในเซอร์วิส อพาร์ตเมนต์ โกลว์ ตรีนิตี้ สีลม และพื้นที่พาณิชยกรรมโกลว์ ตรีนิตี้ สีลม และอาคารศูนย์การค้ามอลล์ 1 พื้นที่ให้เช่ารวมทั้งหมด 4,243.30 ตารางเมตร 
กองทุนจะมีการรับประกันรายได้ขั้นต่ำเป็นระยะเวลา 4 ปี โดยปีที่ 1 จะรับประกันรายได้ขั้นต่ำของกองทุนรวมไม่น้อยกว่า 65.7 ล้านบาท และเพิ่มเป็น 66.7 และ 67.41 ล้านบาท ในปีที่ 3 และ 4 พร้อมหนังสือค้ำประกันจากธนาคารพาณิชย์ อีกทั้งที่ตั้งของสินทรัพย์มีโอกาสที่ราคาจะปรับเพิ่มขึ้นไปได้อีก เนื่องจากปัจจุบันค่าเช่ายังถูก และจากโครงการต่างๆ ที่จะเกิดขึ้นในย่านสีลม จะทำให้มูลค่าสินทรัพย์และที่ดินมีโอกาสปรับตัวสูงขึ้นได้ จะทำให้มูลค่าสินทรัพย์และที่ดินมีโอกาสปรับเพิ่มขึ้นได้
น.ส.พรรณสุภา เสสะเวช ผู้ช่วยกรรมการผู้จัดการ บลจ.วรรณ กล่าวว่า จุดเด่นของกองทุนอยู่ที่ทำเลที่ตั้งของสินทรัพย์ที่อยู่ย่านใจกลางเมืองแถวสีลม โดยสัดส่วนรายได้ของกองทุนจะมาจากเซอร์วิสอพาร์ทเม้นท์ 70% และที่เหลือมาจากพื้นที่พาณิชยกรรมและศูนย์การค้า 30% โดยบริษัทตรีนิตี้ แอสเซท ซึ่งเป็นเจาของกรรมสิทธิ์เดิมก็จะเข้าลงทุนในหน่วยลงทุนประมาณ 33% ตามเกณฑ์
น.ส.อรนารถ เชิดบุญชาติ กรรมการผู้จัดการ บริษัท ตรีนิตี้ แอสเซท เปิดเผยว่า จุดเด่นของสินทรัพย์อยู่ที่ใจกลางกรุงเทพและย่านธุรกิจการค้าซอยละลายทรัพย์ที่ได้รับความนิยมและสามารถเข้าออกได้สะดวกจากถนนสาทร นราธิวาสราชนครินทร์และไม่ไกลจากสถานีรถไฟฟ้าบีทีเอส โดยที่ผ่านมาเซอร์วิส อพาร์ตเมนต์ มีอัตราผู้เข้าพัก 80100% มาโดยตลอด ยกเว้นช่วงที่มีการชุมนุมทางการเมืองเมื่อปี 2553 ผู้เช่าลดลงเหลือ 40% แต่ยังถือว่าอยู่ระดับสูงเมื่อเทียบผู้ประกอบการรายอื่น ขณะที่ศูนย์การค้ามอลล์ 1 มีผู้เช่า 95100% ตลอด
นอกจากนี้ เซอร์วิส อพาร์ตเมนต์ซึ่งมีห้องพักอาศัย 78 ห้อง มีแผนจะเปลี่ยนการบริหารงานเป็นโรงแรมเมื่อได้รับใบอนุญาตเรียบร้อยแล้ว โดยขณะนี้อินวิชั่น ฮอสพิทิลิตี้ บริหารและเป็นที่ปรึกษาบริหารโครงการอสังหาริมทรัพย์ให้
บริษัทหลักทรัพย์ (บล.) โนมูระ พัฒนสิน ในฐานะผู้รับประกันการจำหน่ายหน่วยลงทุนของกองทุน ประเมินมูลค่าพื้นฐานของกองทุนอยู่ที่ 10.40 บาท และคาดว่ากองทุนจะให้ผลตอบแทนเงินปันผลในช่วง 4 ปีแรกที่มีการค้ำประกันรายได้ 7.5% ต่อปีด้านนายมนรัฐ กล่าวว่า บริษัทยังเดินหน้าจัดตั้งกองทุนรวมอสังหาริมทรัพย์เพื่อเป็นทางเลือกให้แก่ผู้ลงทุนในช่วงที่อัตราเงินเฟ้อสูงต่อไป โดยคาดว่าจะมีกองทุนที่ลงทุนในโรงแรมในต่างจังหวัดอีก 1 กอง